पाएं अपने शहर की ताज़ा ख़बरें और फ्री ई-पेपरडाउनलोड करें
वैक्सीनेशन कार्य में स्वास्थ्य कार्यकर्ताओं को अनेकों परेशानियों का सामना करना पड़ रहा है। अंदरूनी गांवों में अफवाह तथा डर के चलते वैक्सीन लगवाने कोई पहुंच नहीं रहा है तो उन्हें घर घर जाकर लोगों को समझाना पड़ रहा है। वहीं मैदानी गांवों में एक साथ इतनी भीड़ आ जाती है की सोशल डिस्टेंसिंग का पालन नहीं हो पाता है।
जागरूकता के अभाव में ग्रामीण दूसरी डोज का वैक्सीन लगवाने बिना पर्ची लिए ही पहुंच जाते हैं जिससे परेशानी होती है। जिले में 16 जनवरी से वैक्सीनेशन चल रहा है लेकिन स्वास्थ्य कार्यकर्ताओं की परेशानी एक अप्रैल से 45 प्लस वाले सभी को वैक्सीन लगाने अभियान शुरू होने के बाद हो रही है। इसके बाद खासकर मैदानी क्षेत्र के केंद्रों में अचानक लोगों की भीड़ उमड़ने लगी जिससे सोशल डिस्टेंसिंग का पालन नहीं हो पा रहा था। यही कारण रहा की जिले के चार केंद्रों पटौद, कोटतरा, हल्बा तथा कोरर में तो वैक्सीन लगाने वाले कर्मचारी ही संक्रमित हो गए। इसके चलते इन केंद्रों में वैक्सीनेशन तीन से पांच दिनों के लिए बंद करना पड़ा। जिला अस्पताल के एनएम वैक्सीनेशन सेंटर में डयूटी दे रहे ग्रामीण स्वास्थ्य संयोजक हरीश नायक ने कहा भीड़ बढ़ने से गेट के साथ पंजीयन वाले जगह पर सोशल डिस्टेसिंग नियम का पालन नहीं करते। इससे दूसरों में संक्रमण का खतरा बढ़ जाता है। कुछ लोग जिला अस्पताल से कोरोना जांच कराकर सीधे वैक्सीन लगवाने पहुंच जाते हैं।
दूसरी डोज लगवाने के लिए पर्ची लाना जरूरी है
ग्रामीण क्षेत्रों में पहला डोज लगवाने के बाद दूसरी डोज लगवाने ग्रामीण बिना पर्ची लिए पहुंच जाते हैं। पर्ची लाने कहने पर गुम होने की बात कहते हैं। ऐसे में बहुत ज्यादा परेशानी होती है। जिला अस्पताल के एनएम सेंटर में डयूटी दे रहे ग्रामीण स्वास्थ्य संयोजक कौशल प्रसाद नाग ने कहा दूसरी डोज लगवाने पर्ची लाना जरूरी है।
...दूसरी ओर अंदरूनी गांव में अलग तरह की समस्याएं
अंदरूनी गांव में अलग तरह की समस्याएं हैं। यहां वैक्सीन को लेकर अफवाह बहुत ज्यादा होने से लोग वैक्सीन लगवाने ही नहीं पहुंचते हैं। स्वास्थ्य कार्यकर्ताओं को घर घर जाकर लोगों को समझाना पड़ता है। इस दौरान कार्यकर्ताओं को ग्रामीणों के विरोध का भी सामना करना पड़ रहा है। बासनवाही प्राथमिक स्वास्थ्य केंद्र में पदस्थ डा दिनेश सिंह विनोद ने कहा गांव में वैक्सीनेशन को लेकर तरह तरह की अफवाहों के चलते बासनवाही में ही वैक्सीनेशन कार्य 80 प्रतिशत प्रभावित हो रहा है। लोग स्पष्ट नहीं बताते कि कौन अफवाह फैला रहा है। बागोडार प्राथमिक स्वास्थ्य केंद्र के डाॅ. एसआर जैन ने कहा बागोडार क्षेत्र में अफवाहों के चलते 60 प्रतिशत वैक्सीनेशन कार्य प्रभावित हो रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn